cyanic-selkie/wikianc huggingface dataset:
พิชิตรัก พิทักษ์โลก
มังงะห้าเรื่องถูกตีพิมพ์โดยคาโดกาวะโชเต็ง และฟูจิมิโชโบ ในนิตยสาร Monthly Shōnen Ace และ Monthly Dragon Age อนิเมะเรื่องนี้ดัดแปลงให้เคลื่อนไหวในภาคแรกโดยสตูดิโอ AIC Plus+ ออกอากาศระหว่างเดือนเมษายนถึงมิถุนายน พ.ศ. 2556 ภาคที่สองโดยสตูดิโอ Production IMS ออกอากาศระหว่างเดือนเมษายนถึงมิถุนายน พ.ศ. 2557 ภาพยนตร์อนิเมะต้นฉบับพิชิตรัก พิทักษ์โลก เดอะมูฟวี่: คำพิพากษาของมายูริ (Date A Live the Movie: Mayuri Judgement) ได้รับการปล่อยตัวในเดือนสิงหาคม พ.ศ. 2558 ซีรีส์ไลต์โนเวลสปินออฟกระสุนรักพิทักษ์โลก (Date A Live Fragment: Date A Bullet) เริ่มตีพิมพ์ในเดือนมีนาคม พ.ศ. 2560 ภาคที่สามโดยสตูดิโอเจซีสตาฟ ออกอากาศระหว่างเดือนมกราคมถึงมีนาคม พ.ศ. 2562 ภาคที่สี่โดยสตูดิโอ Geek Toys ออกอากาศตั้งแต่เดือนเมษายนถึงมิถุนายน พ.ศ. 2565
เรื่องย่อ
ชิโดะได้รับคัดเลือกจาก Ratatoskr เพื่อใช้ความสามารถลึกลับของเขาในการผนึกพลังของวิญญาณ ซึ่งจะช่วยป้องกันไม่ให้พวกมันเป็นภัยคุกคามต่อมนุษยชาติ อย่างไรก็ตาม มีข้อติดขัด: ในการผนึกพลังของวิญญาณ เขาต้องทำให้วิญญาณแต่ละดวงตกหลุมรักเขาและทำให้เธอจูบเขา ยิ่งไปกว่านั้น ชิโดะและพรรคพวกต้องเผชิญกับการต่อต้านของ AST (ทีมต่อต้านวิญญาณ) ซึ่งเป็นหน่วยพิเศษที่ออกแบบมาเพื่อปราบปรามภัยคุกคามที่เกิดจากวิญญาณโดยการกำจัดพวกมัน ซึ่งได้รับการสนับสนุนจาก DEM (Deus Ex Machina) Industries ซึ่งเป็นกลุ่มบริษัทที่นำโดย เซอร์ ไอแซก เรย์ เพลแฮม เวสต์คอตต์ ผู้ซึ่งตั้งใจที่จะใช้พลังแห่งวิญญาณเพื่อวาระของเขาเอง เมื่อชิโดะประสบความสำเร็จในการผนึกวิญญาณมากขึ้นเรื่อยๆ เขาก็ได้รับพันธมิตรเพื่อช่วยเขาออกเดทกับวิญญาณอื่นๆ แต่ยังเพิ่มการแข่งขันระหว่างพวกเขาเพื่อความสนใจและความเสน่หาของเขา ซึ่งทำให้เขารู้สึกผิดหวังอย่างมาก
ปลาช่อนบาร์กา
ปลาช่อนบาร์กา (Barca snakehead) เป็นปลาน้ำจืดชนิดหนึ่ง มีชื่อวิทยาศาสตร์ว่า Channa barca ในวงศ์ปลาช่อน (Channidae) มีความยาวเต็มที่ประมาณ 90 เซนติเมตร เป็นปลาที่มีสีสันสวยงามมาก โดยมีสีเขียวและเหลืองประกอบกับจุดสีดำและแดงกระจายทั่วบริเวณส่วนหัว, ลำตัว และครีบ ส่วนหัวมีขนาดโตและปากกว้างมาก จนได้ชื่อว่าเป็นปลาช่อนที่มีความสวยงามที่สุดในโลก
มีถิ่นกระจายพันธุ์อยู่ในแม่น้ำพรหมบุตรและแม่น้ำคงคาในรัฐอัสสัมและรัฐเบงกอลตะวันตก ในประเทศอินเดีย และบางส่วนของบังกลาเทศเท่านั้น
ปลาช่อนบาร์กา เป็นที่รู้จักครั้งแรก ในปี ค.ศ. 1822 โดย ฟรานซิส บูชาแนน แฮมิลตัน ซึ่งเป็นนายแพทย์และนักชีววิทยาประจำกองทัพจักรวรรดิอังกฤษที่ปกครองอินเดียอยู่ ได้ศึกษาธรรมชาติในรัฐเบงกอลและได้ค้นพบปลาน้ำจืดชนิดใหม่ ๆ ได้ถึง 100 ชนิด หนึ่งในนั้นคือ ปลาช่อนชนิดนี้ พร้อมกับได้เขียนภาพประกอบไว้ โดยได้ตีพิมพ์ในหนังสือชื่อ An account of the fishes found in the river Ganges and its branches โดยบรรยายไว้เกี่ยวกับปลาช่อนบาร์กาว่า ความยาวเต็มที่ได้ถึง 90 เซนติเมตร และทำรังโดยขุดรูขึ้นบริเวณริมฝั่งโผล่และเฉพาะส่วนหัวออกมาเพื่อหาอาหาร เพศของปลาชนิดนี้ไม่ได้ขึ้นอยู่กับสีแต่ขึ้นอยู่กับรูปร่างครีบปลาลำตัว แต่ในปลาตัวผู้นั้นจะมีครีบหลัง ครีบอก ครีบก้นที่ใหญ่กว่าตัวเมียและลำตัวผอมยาวอย่างเห็นได้ชัดแต่ตัวเมียนั้นมีครีบที่เล็กกว่าอย่างเห็นได้ชัด และในตัวเมียมีลำตัวมีลักษณะข้อนข้างป้อมสั้นกว่าตัวผู้ส่วนเรื่องสีของปลาชนิดนี้ก็จะขึ้นอยู่กับค่าน้ำสภาพแวดล้อม และอื่นๆ
ปลาช่อนบาร์กา จัดไว้เป็นหนึ่งในปลาช่อนที่หายากที่สุดในโลก จากคุณสมบัติทั้งหมดดังกล่าว ทำให้เป็นปลาสวยงามที่มีราคาแพงมากชนิดหนึ่ง และสำหรับในประเทศไทยเป็นปลาที่มีการนำเข้ามาจำหน่ายเพียงแค่ไม่กี่ตัว และเคยมีการหลอกขายโดยเอาปลาช่อนชนิดอื่นมาขายกันแล้วในชื่อต่าง ๆ รวมทั้งเคยสับสนกับปลาช่อนชนิดอื่นที่มีความใกล้เคียงกันด้วย  พฤติกรรมในที่เลี้ยงเป็นปลาที่มีดุร้ายก้าวร้าวมาก ไม่สามารถเลี้ยงรวมกันโดยเฉพาะตัวผู้หลาย ๆ ตัวได้เลย เพราะจะกัดกันทันทีแม้กระทั่งเพิ่งเทจากถุงลงตู้กระจก แต่การเลี้ยงรวมกับตัวเมียสามารถกระทำได้อย่างง่ายดาย
มีนาคม พ.ศ. 2550
'''มีนาคม พ.ศ. 2550''' เป็นเดือนที่ 3 ของปี พ.ศ. 2550 วันแรกของเดือนเป็นวันพฤหัสบดี วันสุดท้ายของเดือนเป็นวันเสาร์
สาธารณรัฐสังคมนิยมโซเวียตคีร์กีซ
สาธารณรัฐสังคมนิยมโซเวียตคีร์กีซ (Kirghiz SSR; Кыргыз Советтик Социалисттик Республикасы ; Киргизская Советская Социалистическая Республика) เป็นรัฐสังคมนิยมโซเวียตที่มีประชาธิปไตย และเป็นหนึ่งใน 15 สาธารณรัฐองค์ประกอบ (constituent republic) ของสหภาพโซเวียต ก่อตั้งขึ้นอย่างเป็นทางการในปี 1936 และล่มสลายในปี 1991 โดยเปลี่ยนชื่อประเทศเป็น "สาธารณรัฐคีร์กีซสถาน"
ตำบลหันห้วยทราย
การปกครอง
ตำบลหันห้วยทราย แบ่งการปกครองออกเป็น 9 หมู่บ้าน คือ
พระเจ้าจู่เกิง
พระเจ้าจู่เกิง (祖庚; Zi Yue) เป็นกษัตริย์จีนองค์ที่ 23 แห่ง ราชวงศ์ชาง
พระราชประวัติ
พระองค์ทรงดำริที่จะอุทิศ Houmuwu ding ซึ่งเป็นสิ่งของที่เต็มไปด้วยความทรงจำของ พระนางฟู่จิง พระมารดาของพระองค์
พระองค์ครองราชย์ได้ 7 ปี นับจากปี 1191 ก่อนคริสตกาล หลังจากที่ พระเจ้าอู่ติงสวรรคต ซึ่งหลังจากพระองค์สวรรคต พระเจ้าจู่เจี่ย พระอนุชาก็ขึ้นเสวยราชย์สืบต่อ
เซียว เจาเย่
เซียว เจาเย่ (蕭昭業; 473–494) หรือรู้จักกันในพระนาม เจ้าชายแห่งยฺหวี่หลิน (鬱林王) พระนามจีน เยฺหวียนชาง (元尚) พระนามลำลอง ฝ่าเชิน (法身) เป็นจักรพรรดิแห่งราชวงศ์ฉีใต้ พระองค์เป็นที่รู้จักในพระนามเจ้าชายแห่งอวี่หลิน เพราะนั่นเป็นตำแหน่งที่พระองค์ถูกลดตำแหน่งหลังจากสวรรคต หลังจากพระอัยกา เซียว หลวนลอบปลงพระชนม์พระองค์ในปี 494 ในช่วงรัชสมัยของพระองค์ทรงเป็นที่รู้จักว่าอุทิศเวลาให้กับการละเล่นและความสุขมากเกินไปโดย ไม่ทรงรู้ว่ามีความทะเยอทะยานโดย เซียว หลวนตั้งเป้าหมายให้พระองค์ถูกปลดออก และหลังจากที่พระองค์สวรรคต เซียว หลวนก็ได้สร้างเซียว เจาเหวิน พระอนุชาของพระองค์เป็นจักรพรรดิ แต่แล้วเซียว หลวนก็ทรงยึดราชบัลลังก์เอง
เมษายน พ.ศ. 2550
'''เมษายน พ.ศ. 2550''' เป็นเดือนที่ 4 ของปี พ.ศ. 2550 วันแรกของเดือนเป็นวันอาทิตย์ วันสุดท้ายของเดือนเป็นวันจันทร์
ปลาหนวดพราหมณ์หนวดสิบสี่เส้น
ปลาหนวดพราหมณ์หนวดสิบสี่เส้น หรือ ปลาหนวดพราหมณ์น้ำจืด (Elegant threadfin; ) อยู่ในวงศ์ปลากุเรา (Polynemidae) มีลักษณะทั่วไปคล้ายกับปลาหนวดพราหมณ์หนวดเจ็ดเส้น (P. paradiseus) ซึ่งเป็นปลาในสกุลเดียวกัน เพียงแต่มีขนาดลำตัวที่ใหญ่กว่า หัวมีขนาดสั้นกว่า สีพื้นลำตัวคล้ำกว่า และมีจุดดำอยู่บริเวณเหนือครีบอก
ปากนกแก้ว (เฮลิโคเนีย)
ปากนกแก้ว หรือ รอสตราตา (Rostrata; ชื่อวิทยาศาสตร์: Heliconia rostrata) เป็นพืชในสกุลเฮลิโคเนีย มีชื่ออื่นเช่น Hanging Heliconia, Lobster Claw, สร้อยกัทลี
พระเจ้ากเย
พระเจ้ากเย (계왕; ?-346, r. 344-346) กษัตริย์องค์ที่ 12 แห่งอาณาจักรแพ็กเจหนึ่งในสามราชอาณาจักรเกาหลี
พระองค์ทรงทำการชิงอำนาจกับเหล่าเชื้อพระวงศ์สามสายของอาณาจักรแพกเจก่อนขึ้นครองราชย์ คือ สายพระเจ้าโชโก สายพระเจ้าโกอี และสายพระเจ้าบีรยู พระองค์สามารถชนะองค์ชายกึนโชโกพระราชโอรสของพระเจ้าบีรยู พระองค์จึงขึ้นครองราชย์เป็นพระเจ้ากเย
ปักษาสวรรค์
ปักษาสวรรค์ หรือ เบิร์ดออฟพาราไดส์ (Bird of paradise) เป็นพืชดอก มีลำต้นทั้งที่เป็นลำต้นเดี่ยว และออกเป็นกอ มี 2 ลักษณะ คือ มีลำต้นใต้ดินเป็นเหง้า และชนิดที่มีลำต้นเหนือดินเห็นชัดเจน มีลักษณะลำต้น ใบ และดอกคล้ายเฮลิโคเนีย แต่ไม่ได้อยู่วงเฮลิโคเนียแต่อย่างใด ซึ่งปักษาสวรรค์อยู่วงศ์ Strelitziaceae ส่วนเฮลิโคเนียอยู่วงศ์ Heliconiaceae
ปักษาสวรรค์อยู่ในสกุล Strelitzia ซึ่งถูกตั้งชื่อโดยโจเซฟ แบงค์ เพื่อถวายพระเกียรติแก่สมเด็จพระราชินีชาร์ลอตต์ พระอัครมเหสีของสมเด็จพระเจ้าจอร์จที่ 3 แห่งสหราชอาณาจักร ซึ่งเสด็จพระราชสมภพเป็นเจ้าหญิงแห่งราชวงศ์เมคเลินบวร์ค-ชเตรลิทซ์
ลักษณะทางพฤกษศาสตร์
ปักษาสวรรค์มีใบเป็นใบเดี่ยว รูปหอกแกมขอบขนาน คล้ายใบกล้วย ปลายใบแหลม โคนมนถึงสอบ ขอบเรียบกว้าง 10 - 15 ซม. ยาว 30 - 60 ซม. ก้านใบยาว 30 - 60 ซม. บริเวณช่วงต่อกับแผ่นใบกลมมน โคนก้านใบแผ่แบนเป็นกาบโอบรอบต้น
จะเริ่มให้ดอกเมื่ออายุ 3 - 6 ปี ดอกมีรูปทรงคล้ายนกที่กำลังกางปีก อาจจะออกเป็นดอกเดี่ยว หรือเป็นช่อประมาณ 3 -7 ดอก ออกจากโคนกาบใบ ก้านช่อดอกกลม มีกาบรองดอกรูปเรือรองรับดอกย่อย แต่ละดอกประกอบด้วยกลีบเลี้ยงรูปหอกแคบยาว 3 กลีบ และกลีบดอกรูปหัวลูกศร 2 กลีบ ส่วนปลายกลีบห่อติดกัน มีเกสรเพศผู้และเพศเมียอยู่ภายใน ตอนปลายสุดของหัวลูกศรมียอดเกสรเพศเมียสีน้ำตาลยื่นออกมา เมื่อดอกบานเต็มที่มีความยาว 8 - 12 ซม. ทยอยบานจากโคนช่อไปปลายช่อ ผลมีรูปรี จะแห้งและแตก ภายในมีเมล็ด 3 เมล็ด รูปกลม มีเปลือกหนาสีดำ
การปลูกเลี้ยง
ดินที่เหมาะสมในการปลูกคือดินร่วนปนทราย ระบายน้ำได้ดี ควรปลูกกลางแจ้งให้ได้รับแสงแดดเต็มที่ รดน้ำในปริมาณที่พอเหมาะไม่แฉะจนเกินไป ควรรดวันละครั้งในช่วงเช้า การขยายพันธุ์โดยการเพาะเมล็ด หรือแยกหน่อหรือกอ
พฤษภาคม พ.ศ. 2550
'''พฤษภาคม พ.ศ. 2550''' เป็นเดือนที่ 5 ของปี พ.ศ. 2550 วันแรกของเดือนเป็นวันอังคาร วันสุดท้ายของเดือนเป็นวันพฤหัสบดี
โรซีคนตอกหมุด
แรงงานหญิงในช่วงสงคราม
เนื่องจากสงครามโลกเป็นสงครามเบ็ดเสร็จที่ทำให้รัฐบาลต้องใช้ประโยชน์จากประชากรทั้งหมดของตนเพื่อจุดประสงค์ในการเอาชนะศัตรูของพวกเขา ผู้หญิงนับล้านคนได้รับการสนับสนุนให้ทำงานในอุตสาหกรรมและเข้ารับงานที่เมื่อก่อนทำโดยผู้ชาย ในช่วงสงครามโลกครั้งที่หนึ่งผู้หญิงทั่วประเทศสหรัฐอเมริกาถูกว่าจ้างในงานที่ก่อนหน้านี้ทำโดยผู้ชาย สงครามโลกครั้งที่สองมีความคล้ายคลึงกับสงครามโลกครั้งที่หนึ่งในการเกณฑ์ผู้ชายไปเป็นทหารซึ่งนำไปสู่การขาดแคลนแรงงานที่มีอยู่และทำให้มีความต้องการแรงงานซึ่งแก้ไขได้ด้วยการจ้างผู้หญิงเท่านั้น
ในช่วงสงครามโลกครั้งที่สองผู้หญิงเกือบ 19 ล้านคนมีงานทำ ผู้หญิงหลายคนทำงานอยู่แล้วแต่ได้ค่าแรงต่ำกว่าหรือกลับไปทำงานหลังจากที่ถูกปลดออกในช่วงความตกต่ำทางเศรษฐกิจ มีแรงงานหญิงราวสามล้านคนเข้ามาทำงานในช่วงสงคราม แม้ว่าผู้หญิงส่วนใหญ่จะเข้าทำงานของผู้ชายในช่วงสงครามโลกครั้งที่สอง แต่พวกเขาก็ถูกคาดหวังว่าจะกลับไปทำงานบ้าน หลังจากที่ผู้ชายกลับมาจากสงคราม แคมเปญของรัฐบาลจะมุ่งเป้าไปที่ผู้หญิงโดยเฉพาะแม่บ้านซึ่งอาจเป็นเพราะผู้หญิงที่ทำงานไปแล้วจะย้ายไปทำงานที่ "จำเป็น" ที่ได้รับค่าแรงสูงกว่าด้วยตัวเอง หรืออาจเป็นเพราะสันนิษฐานว่าส่วนใหญ่จะเป็นแม่บ้าน โฆษณาของรัฐบาลหนึ่งฉบับถามผู้หญิงว่า "คุณสามารถใช้เครื่องผสมไฟฟ้าได้หรือไม่ ถ้าใช่คุณก็สามารถเรียนรู้การใช้สว่านได้" การโฆษณาชวนเชื่อก็ได้มุ่งเน้นไปที่สามี เพราะพวกเขาหลายคนไม่เต็มใจที่จะสนับสนุนงานดังกล่าว ผู้หญิงหลายคนที่รับงานในช่วงสงครามโลกครั้งที่สองเป็นมารดา ผู้หญิงที่มีลูกที่บ้านจะรวมตัวกันในความพยายามที่จะเลี้ยงดูครอบครัว พวกเขารวมตัวกันเป็นกลุ่มและแบ่งงานกัน เช่น การทำอาหาร ทำความสะอาดและซักเสื้อผ้า หลายคนที่มีเด็กเล็กจะอยู่ร่วมอะพาร์ตเมนท์หรือบ้านเดียวกันเพื่อให้พวกเขาสามารถประหยัดเวลา เงินสาธารณูปโภค และอาหาร หากทั้งสองทำงาน พวกเขาจะทำกะที่แตกต่างกันเพื่อให้สามารถเปลี่ยนกันเลี้ยงดูลูก ๆ การทำงานในช่วงสงครามโลกครั้งที่สองทำให้ไม่แน่ใจว่า พวกเขาควรจะสนับสนุนให้ผู้หญิงเป็นแม่บ้านแบบเต็มเวลาหรือสนับสนุนให้พวกเขาได้รับงานเพื่อสนับสนุนประเทศในช่วงเวลาที่ต้องการนี้ ความสามารถในการสนับสนุนทหารโดยการผลิตของที่แตกต่างกันทำให้สตรีรู้สึกว่าตนเองประสบความสำเร็จและภาคภูมิใจในงานของตน ผู้หญิงกว่า 6 ล้านคนได้งานทำในช่วงสงคราม คนอเมริกันเชื้อสายแอฟริกา คนลาตินอเมริกา คนขาว และคนเอเชียต่างทำงานเคียงบ่าเคียงไหล่กัน
ในปี ค.ศ. 1944 เมื่อชัยชนะดูเหมือนจะอยู่ไม่ไกลสำหรับสหรัฐอเมริกา โฆษณาชวนเชื่อที่รัฐบาลสนับสนุนได้มีการเปลี่ยนแปลงโดยกระตุ้นให้ผู้หญิงกลับไปทำงานในบ้าน ต่อมาผู้หญิงจำนวนมากกลับมาทำงานแบบดั้งเดิม เช่น ตำแหน่งธุรการ แม้พวกเธอจะไม่อยากกลับเข้าทำงานที่ได้เงินที่น้อยก็ตาม อย่างไรก็ตาม ผู้หญิงบางส่วนก็ยังทำงานในโรงงานเปอร์เซ็นต์โดยรวมของผู้หญิงที่ทำงานลดลงจากร้อยละ 36 เป็นร้อยละ 28 ในปี ค.ศ. 1947
เพลง
วลี "Rosie the Riveter" ใช้เป็นครั้งแรกในปี ค.ศ. 1942 ในเพลงที่มีชื่อเดียวกัน แต่งโดย Redd Evans และ John Jacob Loeb เพลงนี้ได้รับการบันทึกโดยศิลปินมากมายรวมถึงหัวหน้าวงดนตรีดัง Kay Kyser และกลายเป็นเพลงยอดนิยมระดับชาติ เพลงกล่าวถึงโรซี ผู้ไม่รู้จักเหน็ดเหนื่อยเป็นผู้ประกอบซึ่งได้รับตรายอดเยี่ยม "Production E" ในช่วงสงครามของชาวอเมริกัน ชื่อนี้เป็นชื่อเล่นของโรซี โบนาวิต้าที่กำลังทำงานอยู่ที่คอนแวร์ในซานดิเอโก รัฐแคลิฟอร์เนีย
ผลกระทบและหลังสงคราม
ตามสารานุกรมประวัติศาสตร์เศรษฐกิจอเมริกัน โรซีคนตอกหมุดเป็นแรงบันดาลใจให้การขับเคลื่อนทางสังคมที่เพิ่มจำนวนผู้หญิงอเมริกันที่ทำงานจาก 12 ล้านเป็น 20 ล้านคนภายในปี ค.ศ. 1944 เพิ่มขึ้นร้อยละ 57 จากปี ค.ศ. 1940 ในปี ค.ศ. 1944 ผู้ชายเพียง 1.7 ล้านคนที่ไม่ได้สมรส วัย 20 ถึง 34 ปีทำงานในอุตสาหกรรมการป้องกันประเทศ ในขณะที่ผู้หญิง 4.1 ล้านคนที่ไม่ได้สมรสในวัยเดียวกันทำงาน ผู้หญิงเหล่านี้ได้พิสูจน์ตัวเอง (และประเทศ) ว่าพวกเขาสามารถทำ "งานของผู้ชาย" และสามารถทำมันได้ดี ในปี ค.ศ. 1942 ระหว่างเดือนมกราคมถึงเดือนกรกฎาคม ประมาณการสัดส่วนของงานที่จะเป็นที่ยอมรับของผู้หญิงจากนายจ้างเพิ่มขึ้นจากร้อยละ 29 เป็นร้อยละ 85
ผู้หญิงตอบสนองต่อโรซีคนตอกหมุดอย่างรวดเร็ว ซึ่งเชื่อว่าพวกเขามีหน้าที่ที่ต้องทำมนฐานะคนรักชาติ บางคนอ้างว่าเธอเปิดโอกาสทำงานสำหรับผู้หญิง แต่คนอื่น ๆ โต้แย้งประเด็นนี้ โดยสังเกตว่าหลังสงครามผู้หญิงหลายคนต้องออกจากงานและงานถูกส่งกลับไปยังผู้ชาย นักวิจารย์อ้างว่าเมื่อสงครามจบลง ผูหญิงส่วนใหญ่จะกลับไปทำงานบ้านหรืองานเลขา บางคนเชื่อว่าสงครามโลกครั้งที่สองเป็นจุดเปลี่ยนสำคัญของผู้หญิง ในขณะที่นักประวัติศาสตร์หลายคนเน้นย้ำว่าเป็นการเปลี่ยนแปลงชั่วคราวและทันทีหลังสงครามจบลง ผู้หญิงคงกลับไปทำหน้าที่ภรรยาและแม่ บางคนเชื่อว่าการเปลี่ยนแปลงที่สงครามนำพามาเป็นพื้นฐานของการเคลื่อนไหวของสตรี
เอลินอร์ ออตโต หรือที่เรียกว่า "โรซีคนตอกหมุดคนสุดท้าย" สร้างเครื่องบินมา 50 ปีแล้วและเกษียณเมื่ออายุได้ 95 ปี
โปสเตอร์ของบริษัทเวสติงเฮาส์
ในปี ค.ศ. 1942 ศิลปินจากพิตส์เบิร์ก เจ โฮเวิร์ด มิลเลอร์ได้รับการว่าจ้างจากคณะกรรมการประสานงาน บริษัทเวสติงเฮาส์ เพื่อสร้างชุดโปสเตอร์สำหรับสงคราม หนึ่งในโปสเตอร์ที่โด่งดังมากได้แก่ ภาพ "วีแคนดูอิต !" ภาพที่ในปีต่อมาถูกเรียกว่า "โรซีคนตอกหมุด" แม้ว่าจะไม่ได้มีชื่อเรียกเช่นนี้ในช่วงสงคราม โดยคาดว่ามิลเลอร์ได้แรงบันดาลใจมากจากภาพจริงของคนงานสงคราม เนโอมี พาร์กเกอร์ (ภายหลัง ฟาร์เลย์) ถ่ายที่ Alameda Naval Air Station ในแคลิฟอร์เนีย    ในช่วงสงครามชื่อ "โรซี" ไม่ได้เกี่ยวข้องกับภาพและวัตถุประสงค์ของโปสเตอร์ก็ไม่ได้เป็นการรับสมัครแรงงานหญิง แต่เป็นการโฆษณาชวนเชื่อที่สร้างแรงบันดาลใจในซึ่งมุ่งเป้าไปที่คนงานทั้งสองเพศที่ทำงานที่เวสติงเฮาส์ ต่อมาในช่วงต้นคริสต์ทศวรรษ 1980 โปสเตอร์ก็ถูกค้นพบอีกครั้งและมีชื่อเสียง เกี่ยวข้องกับคตินิยมสิทธิสตรีและมักถูกเรียกว่า "โรซีคนตอกหมุด"
สาธารณรัฐสังคมนิยมโซเวียตทาจิก
สาธารณรัฐสังคมนิยมโซเวียตทาจิก (Tajik SSR; Республикаи Советии Социалистии Тоҷикистон; Таджикская Советская Социалистическая Республика) เป็นรัฐสังคมนิยมโซเวียตที่มีประชาธิปไตย และเป็นหนึ่งใน 15 สาธารณรัฐองค์ประกอบ (constituent republic) ของสหภาพโซเวียต ก่อตั้งขึ้นอย่างเป็นทางการในปี 1929 และล่มสลายในปี 1991โดยเปลี่ยนชื่อประเทศเป็น "สาธารณรัฐทาจิกีสถาน"
คามุย ยอดนินจา
คามุย ยอดนินจา ; The Legend of Kamui) เป็นการ์ตูนญี่ปุ่นที่แต่งโดยซันเปย์ ชิระโตะ (เป็นนามปากกาของ โนโบรุ โอกาโมโตะ) เป็นการ์ตูนอิงประวัติศาสตร์ในยุคเอะโดะเกี่ยวกับนินจาเชื้อสายไอนุชื่อ  "คามุอิ" ที่เบื่อหน่ายการฆ่าฟันกัน จึงหนีออกจากสำนักเพื่อหลบไปใช้ชีวิตอย่างสงบสุข แต่กลับถูกเจ้าสำนักส่งเหล่านินจาออกตามล่า ในข้อหาทรยศต่อสำนัก  นอกจากนี้ยังมีเนื้อหาวิพากษ์ระบบศักดินาของญี่ปุ่นก่อนยุคเอะโดะ
ในปี ค.ศ. 1969 เรื่องนี้ถูกนำมาสร้างเป็นอะนิเมะจำนวน 26 ตอน ความยาวตอนละ 22 นาที ออกฉายทางฟูจิทีวี และนำมาสร้างใหม่เป็นภาพยนตร์ที่ใช้คนแสดง ชื่อ Kamui Gaiden ในปี ค.ศ. 2009
จักรพรรดิไท่ชาง
สมเด็จพระจักรพรรดิไท่ชาง หรือ กวงจงฮ่องเต้ (ประสูติ 28 สิงหาคม พ.ศ. 2125 - 26 กันยายน พ.ศ. 2163 ) จักรพรรดิพระองค์ที่ 14 แห่ง ราชวงศ์หมิง ของ จีน
ตำบลวรนคร
การปกครองส่วนภูมิภาค
แบ่งการปกครองเป็น 8 หมู่บ้าน ได้แก่
จักรพรรดิไท่ชาง
ประวัติ
15821620
อลิสัน เคราส์
อลิสัน เคราส์ (Alison Krauss) เกิดเมื่อวันที่ 23 กรกฎาคม ค.ศ. 1971 ที่เดคาเตอร์ รัฐอิลลินอย เป็นนักร้องเพลง bluegrass และนักไวโอลีนชาวอเมริกัน เธอหมั่นฝึกซ้อมดนตรีมาตั้งแต่วัยเด็ก และชนะการแข่งขันดนตรีท้องถิ่นเมื่ออายุ 10 ปี และเริ่มบันทึกเสียงของเธอลงในแผ่นเสียงครั้งแรกเมื่ออายุ 14 ปี ต่อมาเธอลงนามในสัญญากับบริษัท Rounder Records ในปี ค.ศ. 1985 และออกอั้ลบั้มเดี่ยวครั้งแรกในปี ค.ศ. 1987 ต่อมาเธอถูกชวนเข้าวงดนตรี และออกอัลบั้มในชื่อวงว่า Alison Krauss + Union Station (AKUS) ในปี ค.ศ. 1989
เธอมีทั้งหมด 11 อัลบั้ม ปรากฏอยู่ในแผ่นบันทึกเสียงจำนวนมาก และแผ่นเสียงของเธอก็มีความนิยมอย่างมาก และยังช่วยให้ดนตรีสไตล์ bluegrass กลับมาเป็นที่นิยมในสหรัฐฯอีกครั้ง เธอได้รับรางวัลแกรมมี่ จากเสียงเพลงใน O Brother, Where Art Thou? และเสียงเพลงในภาพยนตร์เรื่อง วิบากรัก สมรภูมิรบ ในงานประกาศผลรางวัลออสการ์ ครั้งที่ 76 ทำให้เธอเป็นศิลปินหญิงที่ได้รับรางแกรมมี่มากที่สุดถึง 26 ครั้ง และมากที่สุดในบรรดาศิลปินทั้งหมดในประวัติศาสตร์ของแกรมมี่
1971
แซราห์ โรส ซัมเมอส์
แซราห์ โรส ซัมเมอส์ (Sarah Rose Summers; เกิดวันที่ 4 พฤศจิกายน ค.ศ. 1994) เป็นนางแบบและนางงามชาวอเมริกัน ผู้ชนะการประกวดมิสยูเอสเอ 2018 ซึ่งเป็นตัวแทนของรัฐเนแบรสกาคนแรกที่ได้ตำแหน่งมิสยูเอสเอ โดยเธอเป็นตัวแทนของสหรัฐในการประกวดนางงามจักรวาล 2018 ที่ประเทศไทย และเธอสามารถผ่านเข้ารอบ 20 คนสุดท้ายได้สำเร็จ ก่อนหน้านี้ซัมเมอส์เป็นผู้ชนะในการประกวดมิสเนแบรสกาทีนยูเอสเอ 2012 และเป็นตัวแทนของรัฐเนแบรสกาในการประกวดมิสทีนยูเอสเอ 2012 แต่ไม่ได้รับตำแหน่งใด ๆ
มิสเนแบรสกายูเอสเอ 2018
ในปี ค.ศ. 2018 ซัมเมอส์ได้รับตำแหน่งมิสเนแบรสกายูเอสเอ 2018 โดยแจสมิน ฟุลเบิร์ต เป็นผู้สวมมงกุฏให้กับซัมเมอส์ผู้ครองตำแหน่งมิสเนแบรสกายูเอสเอ 2018 ตัวแทนจากโอมาฮา
มิสยูเอสเอ 2018
หลังจากที่ชนะมิสเนแบรสกายูเอสเอ ซัมเมอส์ได้รับสิทธิในการเป็นตัวแทนของรัฐเนแบรสกาในการประกวดมิสยูเอสเอ 2018 ซึ่งจัดขึ้นในรัฐลุยเซียนา โดยต่อมาเธอได้รับตำแหน่งชนะเลิศมิสยูเอสเอ 2018 ซึ่งเป็นผู้ชนะเลิศคนแรกจากรัฐเนแบรสกา และเป็นผู้เข้าประกวดมิสทีนยูเอสเอคนที่ 11 ที่ได้ตำแหน่งมิสยูเอสเอ
นางงามจักรวาล 2018
ซัมเมอส์เป็นตัวแทนสหรัฐในประกวดนางงามจักรวาล 2018 ที่จัดขึ้นที่กรุงเทพมหานคร โดยเธอสามารถผ่านเข้ารอบ 20 คนสุดท้ายได้สำเร็จ ผู้ชนะในปีนั้นคือ แคทรีโอนา เกรย์ จากประเทศฟิลิปปินส์
ปี่จุม
ปี่จุม เป็นเครื่องดนตรีประเภทเครื่องเป่าของภาคเหนือ (ล้านนา) คำว่า "จุม" เป็นภาษาล้านนาหมายถึงการชุมนุม หรือการประชุมกัน ดังนั้น ปี่จุม จึงหมายถึง การนำปี่หลาย ๆ เล่มนำมาเป่ารวมกัน ทำด้วยไม้รวก ลำเดียว นำมาตัดให้มีขนาดสั้น ยาว เรียงจากขนาดเล็ก (ปลายไม้) ไปหาใหญ่ (โคนของลำไม้) มีต่าง ๆ กัน ตามระดับเสียง เรียงจากขนาดเล็ก ซึ่งมีระดับสูง ไปหาขนาดใหญ่ที่มีเสียงต่ำ ดังนี้ ปี่จุมนิยมใช้บรรเลงประกอบการขับซอพื้นเมืองของล้านนา นิยมกันมากในจังหวัด เชียงใหม่ เชียงราย ลำพูน ลำปาง โดยเพลงหรือทำนองซอที่ใช้ปี่ชุมบรรเลง ได้แก่ ทำนองตั้งเชียงใหม่ จ้อยเชียงแสน จะปุ ละม้าย เงี้ยว พม่า อื่อ ล่องน่านก๋าย พระลอเดินดง
ส่วนประกอบ
ไม้ที่ใช้มาทำปี่จุมมักจะเป็นไม่ไผ่รวกชนิดหนึ่ง มีสีออกแดง ปี่ 1 จุมจะใช้ไม้ไผ่รวกลำเดียวกันทำโดยตัดไม้ตามขนาดที่ต้องการ นำมาตากแดดจนแห้งดีแล้ว นำไปทะลวงข้อโดยใช้เหล็กแหลมเผาไฟ ทางปลายที่เรียวเล็กจะใช้เป็นหัวเล่ม ซึ่งจะปาดเป็นสี่เหลี่ยมผืนผ้า เอาไว้ใส่ลิ้นปี่ แล้จะเจาะรูไล่ลงมา 7 รู ซึ่งระยะห่างของรูแต่ละช่วงจะไม่เท่ากันเหมือนขลุ่ย รูที่เจาะนั้นก็จะไม่เจาะเหมือนขลุ่ยกล่าวคือจะเจาะทะลุย้อนขึ้นไปทางหัวปี่ที่ใส่ลิ้น ไม่เจาะทะลุตรง ๆ เวลาเป่าจะใช้ปากอมลิ้นเข้าไปแล้ว ใช้แก้มทำกล่องลมเพื่ออัดลมเข้าลิ้นให้เกิดเสียง อย่าง "มุราลี" ของพระกฤษณะ
ลิ้นปี่ถือว่าเป็นหัวใจที่สำคัญที่สุดของปี่จุม จะใช้ทองแดง หรือสำริด ตีให้เป็นแผ่นบาง ๆ ปัจจุบันใช้เหรียญ 25 สตางค์ เหรียญ 50 สตางค์ นำมาทุบหรือรีดให้แบบ แล้วทำการเซาะให้เป็นแนวร่องทะลุ ให้เป็นรูปตัว V ซึ่งเสียงของปี่จะดีหรือไม่ จะเป่าง่ายเป่ายากขึ้นอยู่กับลิ้นปี่นั้นเอง เพราะฉะนั้นจึงมีเพียงจั้งปี่รุ่นเก่า ๆ เท่านั้นที่ทำปี่ได้เสียงดี และหาผู้สืบต่อได้ยากเพราะต้องใช้เวลา และสมาธิสูงในการทำวงปี่สมัยก่อนนั้น จะประกอบด้วย ปี่จุม 4 เพียงเท่านั้น ต่อมาได้เปลี่ยนแปลงไปเรื่อย ๆ โดยลดปี่ลงเพียง 3 เล่ม คือ ปี่แม่ ปี่กลาง ปี่ก้อย และได้นำซึง เข้ามาแทน เพื่อใช้เป็นเสียงทุ้ม จนถึงปัจจุบันนี้ วงปี่เหลือเพียง ปี่กลาง ปี่ก้อย ปี่เล็ก และ ซึง โดยได้ตัดปี่แม่ออกเนื่องจากปี่แม่มีลีลาเม็ดพรายน้อย ประกอบกับมีความยาวมาก เด็ก ๆ รุ่นใหม่ที่จะหัด นิ้วมือจะสัมผัสรูปี่ไม่ถึง ปี่แม่จึงค่อย ๆ เลือนหายไปจากวงซอ สำหรับ "ปี่ก้อย" นั้นได้ถือว่าเป็นหัวใจสำคัญของวงซอเพราะถือว่า เป็นผู้นำเปรียบเสมือนระนาดเอกของภาคกลาง จั้งซอและจั้งปี่เล่มอื่น ๆ จะฟังเสียงจากปี่ก้อย เพราะปี่ก้อยจะมีลีลาเม็ดพรายที่มากที่สุด ทั้งนี้ขึ้นอยู่กับจั้งปี่ที่ทำการเป่าด้วย จั้งซอจะเปลี่ยนทำนองซอเป็นทำนองไหนก็ต้องบอกจั้งปี่ก้อยเพียงผู้เดียว เสียงที่ดังระรัวแต่อ่อนหวาน จึงเป็นเสน่ห์อย่างหนึ่งของปี่ซอ
เต้นเซน
พลเอก เต้นเซน (သိန်းစိန်, ) อดีตประธานาธิบดีของสาธารณรัฐแห่งสหภาพพม่า ซึ่งก่อนหน้านี้เคยดำรงตำแหน่งนายกรัฐมนตรีคนที่ 11 ของพม่า ระหว่าง พ.ศ. 2550–2554 หลังจากลงจากตำแหน่งเขาได้อุปสมบทเป็นภิกษุสงฆ์
นายกรัฐมนตรี
เต้นเซนได้รับการแต่งตั้งให้เป็นรักษาการนายกรัฐมนตรีเมื่อเดือนเมษายน พ.ศ. 2550 โดยสภาสันติภาพและการพัฒนาแห่งรัฐซึ่งเป็นคณะทหารที่ปกครองประเทศพม่า แทนที่พลเอก โซ่วี่น ผู้ซึ่งกำลังอยู่ในระหว่างได้รับการรักษา ก่อนที่จะเป็นผู้สืบทอดตำแหน่งอย่างถาวรเมื่อวันที่ 24 ตุลาคม พ.ศ. 2550 หลังจากการถึงแก่อนิจกรรมของโซ่วี่นเมื่อวันที่ 12 ตุลาคม พ.ศ. 2550
เต้นเซนมีตำแหน่งเป็นเลขานุการเอกของสภาสันติภาพและความมั่นคงของรัฐ และเป็นนายพลสูงสุดลำดับที่ 4 ในประเทศ และเป็นผู้ดำเนินการเจรจาระดับสูงกับบังกลาเทศและกัมพูชา
ไม่นานหลังจากที่เขาได้รับแต่งตั้งให้เป็นนายกรัฐมนตรีอย่างเป็นทางการ เขาก็ได้รับการเลื่อนยศจากพลโทเป็นพลเอก ในระหว่างการเดินทางเยือนต่างประเทศเป็นครั้งแรกในฐานะนายกรัฐมนตรี เต้นเซนยังได้ดำเนินกาารเจรจาระดับสูงกับลาว เวียดนาม และกัมพูชา
การเลือกตั้งทั่วไป พ.ศ. 2553
ในฐานะหัวหน้าพรรคสหสามัคคีและการพัฒนา หนึ่งในพรรคการเมืองซึ่งลงสมัครรับเลือกตั้งในการเลือกตั้งทั่วไปใน พ.ศ. 2553 ผลปรากฏว่า พรรคของเขาได้รับชัยชนะ เมื่อวันที่ 4 กุมภาพันธ์ พ.ศ. 2553 เต้นเซนได้รับมติจากรัฐสภาให้ดำรงตำแหน่งประธานาธิบดีคนใหม่ของประเทศพม่า และเป็นประธานาธิบดีพลเรือนคนแรกภายใต้การปกครองของรัฐบาลทหาร ซึ่งเกิดขึ้นเป็นเวลากว่า 50 ปีแล้ว
อ้างอิง
​
สารเคลือบเซลล์
สารเคลือบเซลล์ (Extracellular metrix, ECM) เป็นผลิตภัณฑ์อย่างหนึ่งของเซลล์ซึ่งพบอยู่ที่บริเวณรอบนอกของเซลล์สัตว์ สารเคลือบเซลล์นั้นมีส่วนสำคัญในการค้ำจุนโครงสร้างของเซลล์ นอกจากนี้ยังทำหน้าที่ที่สำคัญต่างๆอีกมากมาย ซึ่งถ้าสารเคลือบเซลล์เกิดความผิดปกติขึ้นก็อาจทำให้เซลล์นั้นเกิดความผิดปกติตามไปด้วยและอาจนำไปสู่การเกิดมะเร็งในที่สุด
สารเคลือบเซลล์นั้นจะถูกคัดหลั่งออกมาจากตัวเซลล์และไฟโบรบลาสท์ (fibrobrast) หรือเนื้อเยื่อเกี่ยวพัน (connective tissus) ที่แทรกอยู่ระหว่างเซลล์ ซึ่งสารที่คัดหลั่งออกมานั้นจะมีองค์ประกอบที่สำคัญ 2 ประการ ได้แก่ สารประกอบเชิงซ้อนของโพลีแซคคาไรด์กับโปรตีนที่มีชื่อว่า ไกลโคซามิโนไกลแคนส์ (Glycosaminoglycans,GAGs) สารนี้จะมีคุณสมบัติในการดูดซับน้ำได้ จึงทำให้สารเคลือบเซลล์นั้นมีลักษณะคล้ายเจล และองค์ประกอบสำคัญอีกอย่างหนึ่งก็คือ โปรตีนเส้นใย (Fibrous proteins) ได้แก่ คอลลาเจน(collagen) อีลาสติน(elastin) ไฟโบรเนกติน(fibronectin) และ ลามินิน(laminin) เป็นต้น ซึ่งโปรตีนเส้นใยเหล่านี้จะมีการเชื่อมโยงกับโปรตีนต่างๆในเซลล์ด้วย
สารเคลือบเซลล์นั้นจะพบมากในบริเวณเนื้อเยื่อเกี่ยวพันซึ่งปรากฏในหลายรูปแบบ เช่น กระดูก(bone) ฟัน(teeth) กระจกตา(cornea) เอ็นที่ยึดระหว่างปลายมัดของกล้ามเนื้อกับกระดูก(tendons) เป็นต้น แต่จะพบได้น้อยในเนื้อเยื่อประเภทเนื้อเยื่อสมองและไขสันหลังเนื่องจากเนื้อเยื่อนั้นติดกันแน่น
หน้าที่ของสารเคลือบเซลล์
สารเคลือบเซลล์นั้นมีหน้าที่สำคัญหลายประการ เช่น เป็นโครงที่ประกบกับเซลล์ช่วยในการค้ำจุนโครงสร้างทางกายภาพของเนื้อเยื่อ มีบทบาทต่อพฤติกรรมของเซลล์ในการรับรู้สิ่งต่างๆนำไปสู่การตอบสนอง เป็นสิ่งที่มีอิทธิพลต่อการอยู่รอดของเซลล์คือเปรียบเสมือนเป็นสิ่งแวดล้อมของเซลล์ เป็นสิ่งที่มีผลต่อพัฒนาการของเซลล์ คือ สามารถกระตุ้นให้เซลล์สามารถเกิดการเปลี่ยนรูปร่างไปทำหน้าที่เฉพาะอย่างได้ และนอกจากนี้ยังเกี่ยวข้องกับการเคลื่อนย้ายเซลล์ ซึ่งจะอาศัยสารเคลือบเซลล์เป็นตัวช่วยในการจดจำว่าเป็นเซลล์พวกเดียวกันหรือไม่ จากนั้นจึงจะเกิดการรวมกลุ่มกันของเซลล์ชนิดเดียวกันกลายเป็นเนื้อเยื่อและนำไปสู่การสร้างอวัยวะในที่สุด การเพิ่มจำนวนเซลล์ก็เช่นกัน สารเคลือบเซลล์นั้นจะเป็นสัญญาณที่คอยบอกว่าเซลล์สมควรที่จะเพิ่มจำนวนหรือไม่ เป็นต้น ถ้าหากว่าเซลล์นั้นไม่มีสารเคลือบเซลล์ เซลล์อาจจะไม่สามารถสื่อสารกันได้
พระเจ้าจู่เจี่ย
พระเจ้าจู่เจี่ย (祖甲) หรือ ตี้ เจี่ย (帝甲), มีพระนามเดิมว่า สือ ซ่าย (子載) พระองค์ทรงเป็นกษัตริย์จีนองค์ที่ 24 แห่งราชวงศ์ชาง
พระราชกรณียกิจที่สำคัญ
ในปีรัชศกที่ 12 แห่งการครองราชย์ของพระองค ์พระองค์ทรงส่งทหารไปตีเมืองซิหรงในภาคตะวันตกจนกระทั่งถึงฤดูหนาว
ในปีรัชศกที่ 13 หลังจากมีชัยชนะเหนือเมืองซิหรง ประชาชนชาวซิหรงได้ส่งทูตไปยังราชวงศ์ชางในปีเดียวกัน พระองค์จึงมีรับสั่งให้ข้าราชบริพารแห่งปิน (邠) จัดตั้งกองทัพที่เมืองก้าน (绀)
ในปีรัชศกที่ 24 พระองค์ทรงเพิ่มบทลงโทษที่พระเจ้าชางทังสร้างขึ้น เอาไว้เพื่อใช้ปราบปรามการกบฏ
ในปีรัชศกที่ 27 พระองค์ได้เฉลิมพระนามพระโอรสทั้งคูว่า รัชทายาทซีเซียว และรัชทายาทซีเหลียง
มิถุนายน พ.ศ. 2550
'''มิถุนายน พ.ศ. 2550''' เป็นเดือนที่ 6 ของปี พ.ศ. 2550 วันแรกของเดือนเป็นวันศุกร์ วันสุดท้ายของเดือนเป็นวันเสาร์
โลกิยานุวัติ
โลกิยานุวัติ หรือ การทำให้เป็นฆราวาส (secularisation หรือ secularization) เป็นการเปลี่ยนผ่านของสังคม จากการแสดงตัวและผูกพันใกล้ชิดกับคตินิยมและสถาบันทางศาสนา ไปยังสถาบันที่เป็นฆราวาสและปราศจากคตินิยมทางศาสนา ทฤษฎีโลกิยานุวัติเป็นความเชื่อที่ว่า ยิ่งสังคมก้าวหน้าไป โดยเฉพาะด้วยการทำให้ทันสมัย (modernization) และการใช้เหตุผลเป็นหลัก (rationalization) ศาสนาก็ยิ่งสูญสิ้นอำนาจบารมีในทุกแง่มุมของการดำเนินชีวิตและการปกครองสังคม คำนี้ยังใช้ในบริบทของการถอดสมาชิกคณะสงฆ์ให้พ้นจากข้อห้ามทางสงฆ์ก็ได้
โลกิยานุวัตินั้นว่าด้วยกระบวนการทางประวัติศาสตร์ที่ทำศาสนาหมดสิ้นความสำคัญในสังคมและวัฒนธรรมลง เป็นผลให้ในสังคมสมัยใหม่ศาสนามีบทบาทจำกัดขึ้น ในสังคมที่เป็นฆราวาสแล้วนั้น ความศรัทธาไม่ขึ้นอยู่กับอำนาจครอบงำทางวัฒนธรรม ทั้งองค์การศาสนาก็มีอำนาจไม่มากในทางสังคม
โลกิยานุวัติมีความหมายหลายระดับ ทั้งในทางทฤษฎีและกระบวนการทางประวัติศาสตร์ นักทฤษฎีสังคมอย่างคาร์ล มากซ์, ซีคมุนท์ ฟร็อยท์, มัคส์ เวเบอร์ และเอมีล ดูร์กายม์ ตั้งสมมุติฐานว่า การทำให้สังคมทันสมัยอาจรวมถึงการลดลงของขีดความเลื่อมใสในศาสนา การศึกษาวิจัยเกี่ยวกับกระบวนการดังกล่าวเป็นไปเพื่อนิยามลักษณะหรือขอบเขตที่ถือว่า ลัทธิ จารีต หรือสถาบันทางศาสนาสิ้นความสำคัญทางสังคมลง นักทฤษฎีบางคนก็แย้งว่า การทำให้อารยธรรมสมัยใหม่มีความเป็นโลกวิสัยนั้นส่วนหนึ่งเป็นผลมาจากการไม่สามารถปรับความต้องการในทางจริยธรรมและจิตวิญญาณของหมู่มนุษย์ให้เข้ากับความก้าวหน้าอันเร็วรวดของวิทยาศาสตร์กายภาพ
นอกจากนี้ ในทางประวัติศาสตร์และศาสนา โลกิยานุวัติยังมีความหมายอื่นอีก ถ้าใช้กับศาสนสมบัติ (church property) แล้ว ในทางประวัติศาสตร์จะหมายถึง การนำทรัพย์สินของศาสนจักรมาเป็นของทางโลก เช่น กรณีที่เฮนรีที่ 8 ทรงยุบเลิกอารามในอังกฤษ ตลอดจนกรณีที่เกิดขึ้นสมัยหลังในช่วงปฏิวัติฝรั่งเศส และการต่อต้านสงฆ์ของรัฐบาลยุโรปในช่วงคริสต์ศตวรรษที่ 18 และ 19 อันนำมาซึ่งการขับไล่และปราบปรามประชาคมทางศาสนาที่ถือครองทรัพย์สิน เหตุการณ์ทำนองเดียวกันในเยอรมนี สวิตเซอร์แลนด์ และที่อื่น ๆ ช่วงคริสต์ศตวรรษที่ 19 ก็ถือเป็นตัวอย่างของความหมายนี้ได้
โลกิยานุวัติยังสามารถหมายถึงการที่ผู้ควบตำแหน่งทางปกครองและทางศาสนา เช่น เจ้าชายมุขนายก ประกาศตนเป็นฆราวาสและไม่ขึ้นกับศาสนาอีก ดังกรณีของก็อทฮาร์ท ฟ็อน เค็ทเลอร์ ผู้นำคนสุดท้ายของคณะลิโวเนีย (Livonian Order)
ช่วงคริสต์ทศวรรษ 1960 ยุโรปตะวันตก อเมริกาเหนือ ออสเตรเลีย และนิวซีแลนด์ มีการเปลี่ยนแปลงเข้าสู่โลกวิสัย การเปลี่ยนผ่านนี้เกี่ยวพันกับปัจจัยทางสังคมหลัก ๆ หลายปัจจัย เช่น ความเฟื่องฟูทางเศรษฐกิจ การต่อต้านกฎระเบียบสังคมของคนรุ่นใหม่ การให้เสรีภาพแก่สตรี รวมถึงเทววิทยาและการเมืองแบบเปลี่ยนรากถอนโคน
ช็องฮา
คิม ชัน-มี (김찬미; เกิด 9 กุมภาพันธ์ ค.ศ. 1996) หรือชื่อในการแสดงว่า ช็องฮา (청하) เป็นนักร้อง, นักเต้น, นักออกแบบท่าเต้น และนักแต่งเพลงชาวเกาหลีใต้ รู้จักกันในฐานะอดีตสมาชิกไอโอไอ จากการเข้าแข่งขันพรอดิวซ์ 101 และได้รับอันดับที่สี่หลังจบการแข่งขัน
ชีวิตช่วงแรก
ช็องฮาเกิดเมื่อวันที่ 9 กุมภาพันธ์ ค.ศ. 1996 ที่โซล ประเทศเกาหลีใต้ และใช้ชีวิตอยู่ที่ปูซาน ในขณะที่เธออายุ 7 ปีช็องฮาเคยอาศัยอยู่ที่เมืองแดลลัส รัฐเท็กซัส ประเทศสหรัฐอเมริกาโดยใช้ชื่อว่า แอนนี คิม หลังจากนั้น 8 ปีช็องฮาได้กลับมายังประเทศเกาหลีใต้เพื่อที่จะทำตามความฝันคือการเป็นนักร้อง และจบการศึกษาจากมหาวิทยาลัยเซจงด้านการเต้น นอกจากนี้เธอยังสามารถพูดภาษาอังกฤษได้ในระดับหนึ่ง
ช็องฮาเลือกที่จะออดิชันกับค่ายวายจีเอนเตอร์เทนเมนต์และเข้ามาเป็นเด็กฝึกหัดค่ายเจวายพีเอนเตอร์เทนเมนต์ในขณะที่ยังเป็นนักศึกษาระดับวิทยาลัย เธอเปิดเผยว่าเธอเกือบจะเลิกเรียนเต้นในบางช่วงเวลาเนื่องจากปัญหาด้านการเงิน โดยช็องฮาได้ใช้เวลาในการเป็นเด็กฝึกหัดเพื่อเป็นไอดอลทั้งหมด 7 ปี
แหล่งข้อมูลอื่น
1996
พันช์
พันช์ อาจจะหมายถึง
โบสถ์แม่พระลูกประคำ เศฏฏีหัฬฬี
โบสถ์เศฏฏีหัฬฬี (ಚೆಟ್ಟಿಕಳ್ಳಿ ರೋಸರಿ ಚರ್ಚ್; Shettihalli Rosary Church) เป็นซากของโบสถ์คริสต์ที่ตั้งอยู่ราว 2 กิโลเมตรจากหมู่บ้านเศฏฏีหัฬฬีในอำเภอฮัสซัน รัฐกรณาฏกะ โบสถ์สร้างขึ้นในทศวรรษ 1860s โดยคณะมิชชันนารีชาวฝรั่งเศส สร้างขึ้นด้วยสถาปัตยกรรมกอธิก ต่อมาหลังการก่อสร้างเขื่อนเหมาวตีกั้นแม่น้ำเหมาวตีในปี 1960 โบสถ์จึงถูกทิ้งร้าง และจมอยู่ใต้น้ำ และจะจมลงใต้นำทุก ๆ ฤดูมรสุม ที่ซึ่งนักท่องเที่ยวนิยมเดินทางมาเยี่ยมชมโบสถ์ซึ่งได้รับขนานนามว่าโบสถ์ใต้น้ำ, โบสถ์ลอยน้ำ หรือโบสถ์จมน้ำ
พระปัทมปาณิโพธิสัตว์
พระปัทมปาณิโพธิสัตว์ (पद्मपाणि ) เป็นพระโพธิสัตว์ที่มีผู้นับถือตั้งแต่ช่วงแรก ๆ ก่อนการกำเนิดของนิกายตันตระ ชื่อของท่านหมายถึงผู้ถือดอกบัวปรากฏคู่กับพระวัชรปาณีโพธิสัตว์ในศิลปะอินเดียแบบมถุระเมื่อพุทธศตวรรษที่ 7 บางครั้งปรากฏคู่กับพระมัญชุศรีและพระวัชรปาณิเพื่อเป็นตัวแทนของพระโพธิสัตว์จากโคตรทั้งสามคือ ปัทมโคตร ตถาคตโคตร และวัชรโคตร ตามลำดับ รูปลักษณ์ของท่านต่างไปในแต่ละท้องที่ โดยมากเป็นรูปผู้ชายถือดอกบัว ต่อมาได้เพิ่มแจกันใส่น้ำทิพย์ด้วย บางท้องที่ถือว่าเป็นภาคสำแดงของพระอวโลกิเตศวรโพธิสัตว์
กรกฎาคม พ.ศ. 2550
'''กรกฎาคม พ.ศ. 2550''' เป็นเดือนที่ 7 ของปี พ.ศ. 2550 วันแรกของเดือนเป็นวันอาทิตย์ วันสุดท้ายของเดือนเป็นวันอังคาร
จักรพรรดิกอร์ดิอานุสที่ 2
192 238
เซเรียซี
จนในปี 1978 ได้มีการเปลี่ยนชื่อลีกเป็น เซเรียซี 1 และ 2 พร้อมกับแบ่งเป็น 2 ลีกซึ่งแต่ละลีกจะมีจำนวนทีมทั้งสิ้น 18 ทีม
เพียเจต์
เพียเจต์ (Piaget SA) เป็นผู้ประดิษฐ์นาฬิกาและเครื่องประดับอัญมณีหรูของสวิตเซอร์แลนด์ ซึ่งก่อตั้งขึ้นในปีพ.ศ. 2417 โดยฌอร์ฌ เพียเจต์ ในหมู่บ้านลาโกตโอเฟส์ เพียเจต์เป็นส่วนหนึ่งของกลุ่มบริษัท Swiss Richemont (สวิส ริชมอนต์) ผู้เชี่ยวชาญในอุตสาหกรรมสินค้าหรูหรา
รางวัลสปิริต
ในปีพ.ศ. 2551 Piaget เป็นสปอนเซอร์ให้การสนับสนุนรางวัลสปิริต เทศกาลรางวัลภาพยนตร์อิสระของอเมริกัน ซึ่งจัดพิธีมอบรางวัลในวันที่ 23 กุมภาพันธ์ พ.ศ. 2551 ที่เมืองแซนตามอนิกา รัฐแคลิฟอร์เนีย
Piaget บูติก
ผลิตภัณฑ์ของ Piaget มีวางจำหน่ายใน 84 ประเทศ ในบูติกมากกว่า 800 แห่งทั่วโลก ตัวแทนบูติกเหล่านี้ตั้งอยู่ในใจกลางมหานคร:
ศูนย์กลางเมืองและธุรกิจของไมอามี่
รางวัลที่ได้รับ
Piaget ได้รับรางวัลมากมายตลอดประวัติแห่งการประดิษฐ์สร้างสรรค์นาฬิกาแบรนด์ Piaget ที่ผ่านมา:
Piaget กับรางวัลผู้สร้างสรรค์เครื่องประดับอัญมณียอดเยี่ยม
ในปีพ.ศ. 2548 Piaget สร้างผลงานที่ได้รับรางวัลผู้สร้างสรรค์เครื่องประดับอัญมณียอดเยี่ยม รางวัลนี้มอบให้กับนักเรียนที่มีผลงานดีเด่นที่สุดสำหรับประกาศนียบัตร Certificat Fédéral de Capacité ด้านประดิษฐ์สร้างสรรค์นาฬิกา Dorian Recordon (โดเรียน เรคอร์ดอน) เป็นผู้ที่ได้รับประกาศนียบัตรคนแรกที่ได้รับรางวัลนี้
ตำบลดอนมัน
ดอนมัน เป็นตำบลหนึ่งในอำเภอประทาย จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลดอนมัน ตั้งอยู่ห่างจากอำเภอประทาย ประมาณ 13 กิโลเมตร
การปกครอง
ตำบลดอนมัน แบ่งการปกครองออกเป็น 10 หมู่บ้าน คือ
จังหวัดซีลางังซามาร์
จังหวัดซีลางังซามาร์ (วาไร: Sinirangan Samar; เซบัวโน: Sidlakang Samar; Silangang Samar) เป็นจังหวัดในเขตซีลางังคาบีซายาอัน ประเทศฟิลิปปินส์ ครอบคลุมพื้นที่ทางตะวันออกของเกาะซามาร์ เมืองศูนย์กลางคือโบโรงกัน มีอาณาเขตติดต่อกับจังหวัดฮีลากังซามาร์ทางทิศเหนือ และติดกับจังหวัดซามาร์ทางทิศตะวันตก ติดกับทะเลฟิลิปปินทางทิศตะวันออก และติดกับอ่าวเลเตทางทิศใต้ จึงทำให้เป็นจังหวัดที่ประสบพายุไต้ฝุ่นอยู่บ่อยครั้ง
การขนส่ง
ภายในจังหวัดมีสนามบินอยู่หนึ่งแห่งคือท่าอากาศยานโบโรงกัน ซึ่งมีเพียงสายการบินสกายเจ็ตที่ให้บริการเที่ยวบินไปยังมะนิลา ส่วนการขนส่งทางบกก็มีรถโดยสารขนาดเล็ก รถตู้ วิ่งจากเมืองตักโลบันมายังเมืองในจังหวัดนี้ ส่วนการเดินทางโดยรถโดยสารประจำทางจากโบโรงกันไปยังมะนิลานั้น รถโดยสารจะลงเรือข้ามฟาก และขึ้นบกอีกครั้งที่ท่าเรือตักโลบัน แล้วจึงเดินทางต่อไป
ไมตี้ โจ ยัง สัญชาตญาณป่า ล่าถล่มเมือง
ไมตี้ โจ ยัง เป็นภาพยนตร์ของดิสนีย์ ปี 1998 กำกับภาพยนตร์โดย รอน อันเดอร์วู้ดส์
สิงหาคม พ.ศ. 2550
'''สิงหาคม พ.ศ. 2550''' เป็นเดือนที่ 8 ของปี พ.ศ. 2550 วันแรกของเดือนเป็นวันพุธ วันสุดท้ายของเดือนเป็นวันศุกร์
ISO 3166-2:2000-06-21
ISO 3166-2:2000-06-21 คือจดหมายข่าวของ ISO ฉบับที่ 1 ประกาศเมื่อวันที่ 6 มิถุนายน พ.ศ. 2543 (ค.ศ. 2000)
มีผลต่อการเปลี่ยนแปลง ของ ISO 3166-2 โดยมีผลต่อโค้ดดังต่อไปนี้
ฟุตบอลโลก 2018 รอบคัดเลือก โซนเอเชีย – รอบที่ 3
ฟุตบอลโลก 2018 รอบคัดเลือก โซนเอเชีย – รอบที่ 3 เป็นการแข่งขันฟุตบอลระหว่างประเทศของทวีปเอเชียเพื่อคัดเลือกทีมฟุตบอลเข้าแข่งขันฟุตบอลโลก 2018 รอบสุดท้ายที่ประเทศรัสเซีย ซึ่งอยู่ภายใต้การดูแลของสมาพันธ์ฟุตบอลเอเชีย เริ่มแข่งในวันที่ 1 กันยายน พ.ศ. 2559 ถึง 5 กันยายน พ.ศ. 2560 โดยมีทีมแข่งขันในรอบนี้ทั้งสิ้น 12 ทีม ซึ่งจะได้รับสิทธิ์เข้าแข่งรอบสุดท้ายของเอเชียนคัพ 2019 โดยอัตโนมัติอีกด้วย
รูปแบบการแข่งขัน
ในรอบที่ 3 นี้ 12 ทีมที่ผ่าน รอบที่ 2 มาจะถูกแบ่งออกเป็น 2 กลุ่ม กลุ่มละ 6 ทีม แข่งแบบพบกันหมด เหย้า - เยือน โดยจะคัดอันดับ 1 และอันดับ 2 ของแต่ละกลุ่มผ่านเข้าสู่รอบสุดท้ายของฟุตบอลโลก 2018 ที่ประเทศรัสเซียทันที ส่วนอันดับที่ 3 ของแต่ละกลุ่มจะผ่านเข้าสู่รอบที่ 4
ทีมวางในการจับสลาก
การจับสลากการแข่งขันในรอบที่สามจะมีขึ้นในวันที่ 12 เมษายน พ.ศ. 2559 ที่ โรงแรมแมนดาริน โอเรียนเต็ล ในกรุงกัวลาลัมเปอร์ ประเทศมาเลเซีย
การจับสลากแบ่งสายจะใช้ อันดับโลกฟีฟ่า ของเดือนเมษายน พ.ศ. 2559 เป็นหลักในการแบ่งโถ โดยทั้ง 12 ทีมจะอยู่ใน 6 โถดังต่อไปนี้
แต่ละกลุ่มจะมีหนึ่งทีมจากแต่ละโถ การแข่งขันของแต่ละกลุ่มได้รับการตัดสินโดยอัตโนมัติตามลำดับของแต่ละทีม หมายเหตุ: ตัวหนา คือทีมที่ผ่านเข้าสู่การแข่งขันฟุตบอลโลก ตัวเอน คือทีมที่ผ่านเข้าสู่รอบที่ 4
ผู้ทำประตูสูงสุด
การแข่งขันทั้งหมดมี 129 ประตูจากการแข่งขัน 60 นัด มีค่าเฉลี่ย ประตูต่อนัด
พลเอกอาวุโส (เยอรมัน)
พลเอกอาวุโส (Generaloberst) เป็นยศทหารที่ปรากฏในเยอรมนีและออสเตรีย-ฮังการี มีความอาวุโสสูงกว่าพลเอก (General) แต่เป็นรองจากจอมพล (Generalfeldmarschall)
พระรัตนปาณีโพธิสัตว์
พระรัตนปาณีโพธิสัตว์ (रत्नपाणि, 寶手菩薩) หมายถึงพระโพธิสัตว์ผู้ถือดวงแก้ว อยู่ในรัตนโคตรของพระรัตนสัมภวะพุทธะ ไม่เป็นที่รู้จักแพร่หลายเท่าใดนัก รูปแบบของท่านที่เห็นทั่วไปคือนั่งขัดสมาธิบนดอกบัว มือซ้ายทำสมาธิ มือขวาถือจินดามณี หรือมิฉะนั้นก็มีจินดามณีวางบนหน้าตัก ในบรรดามหาโพธิสัตว์ 7 พระองค์ที่ระบุในอมิตายุรธยานสูตรไม่ได้กล่าวถึงพระรัตนปาณีไว้ จึงทำให้ข้อมูลเกี่ยวกับท่านมีจำกัดและได้รับการนับถือน้อยกว่าพระโพธิสัตว์องค์อื่นๆ
พระหฤทัยประจำพระองค์
นะโม สมันต พุทธานัม รัตน ปาณี ษัม สวาหะ
น้ำปรุงรส
ในการทำอาหาร น้ำปรุงรส หรือ ซอส (sauce) เป็นของเหลว, ครีม หรืออาหารกึ่งของแข็งที่ใช้ประกอบหรือใช้ในการทำอาหาร ปกติจะไม่รับประทานน้ำปรุงรส แต่จะใช้ปรุงแต่งรสชาติ เพิ่มความชุ่มชื่น หรือตกแต่งอาหาร มีความเป็นไปได้ว่าน้ำปรุงรสที่เก่าแก่ที่สุดในยุโรปที่มีการบันทึกคือ การัม (garum) เป็นน้ำปลาที่ใช้ในกรีกโบราณ ขณะที่เต้าเจี้ยว ที่ทำจากถั่วเหลืองมีอ้างถึงใน Rites of Zhou ช่วงศตวรรษที่ 3 ก่อนคริสตกาล
ISO 3166-2
รหัสมาตรฐาน ISO 3166-2 คือส่วนที่ 2 ของมาตรฐาน ISO 3166 อธิบายถึงตำแหน่งส่วนการปกครองต่างๆ ในแต่ละประเทศ หรือเขตการปกครองอิสระ จุดประสงค์ของการสร้างมาตรฐานเพื่อใช้เป็นคำย่อขนาดสั้น สำหรับสถานที่ ใช้ทั่วโลก ในปัจจุบันมีรหัสทั้ง 3700 รหัส ตัวอย่างรหัสได้แก่ เช่น จังหวัดศรีสะเกษ คือ รหัส TH-33 สำหรับรหัสในแต่ละประเทศ ดูที่ ISO 3166-1 (รหัสประเทศ) โดยจะมีรหัสใกล้เคียงกับรหัสอินเทอร์เน็ตของแต่ละประเทศ
รูปแบบ
รหัส ISO 3166-2 ประกอบด้วยสองส่วนโดยแย่งแยกด้วยเครื่องหมาย"ขีด" โดยส่วนแรกคือ ISO 3166-1 alpha-2 และส่วนหลังคือ ตัวอักษรหรือตัวเลข 2 หรือ 3 หลัก โดยส่วนหลังมักจะอ้างอิงตามรหัสประเทศ
การเปลี่ยนแปลง
การเปลี่ยนแปลงในระบบ ISO 3166-2 มีทั้งหมด 7 ครั้ง ในจดหมายข่าวดังนี้
ตารางเปรียบเทียบรหัส
รหัสบางส่วนพัฒนาโดย ISO 3166/MA เป็นรหัสที่มีการจดลิขสิทธิ์ไว้ ซึ่งมีการใช้ในบางประเทศ
อีสต์ 17
ชื่อของวงมาจากรหัสไปรษณีย์ของวอลแทมสโตว์ บริเวณลอนดอน ระหว่าง อีสต์เอนด์ และเอสเซกซ์ พวกเขามีซิงเกิลฮิตที่ติดท็อป 20 จำนวน 18 ซิงเกิล และติดชาร์ทอัลบั้มท็อป 10 จำนวน 4 อัลบั้ม และเป็นวงที่โด่งดังพอกับเทคแดท ในสหราชอาณาจักร และในบางส่วนของโลกในช่วงกลางทศวรรษ 1990 แนวเพลงของพวกเขาบางครั้งจะมีการแร็ปในเพลงป็อป อย่างเช่น  "House of Love", "Steam" และ "Let It Rain" โดยมีผู้เขียนเพลงหลักอย่าง โทนี มอร์ทิเมอร์
สมมุติว่า..?
สมมุติว่า...? (What If...?) เป็นแอนิเมชันอเมริกันละครสั้นจบในตอนฉายทางเว็บโทรทัศน์ออนไลน์ที่กำลังจะสร้างขึ้นสำหรับดิสนีย์+ โดย A.C. Bradley เนื้อเรื่องอิงตามตัวละครมาร์เวลคอมิกส์ในชื่อเดียวกัน เป็นเนื้อเรื่องที่สมมุติขึ้นถ้าหากว่าเหตุการณ์สำคัญในภาพยนตร์ของจักรวาลภาพยนตร์มาร์เวลเกิดขึ้นในมุมที่แตกต่างออกไปจะเป็นอย่างไร ละครชุดนี้ผลิตโดยมาร์เวลสตูดิโอส์ ซึ่งเป็นแอนิเมชันเรื่องแรกของสตูดิโอที่ผลิตด้วยตัวเอง โดยมี A.C. Bradley รับหน้าที่เป็นผู้เขียนบทและ ไบรอัน แอนดรูวส์ เป็นผู้กำกับ
กันต์ดนย์ อะคาซาน
กันต์ดนย์ อะคาซาน (เกิด 7 ธันวาคม พ.ศ. 2533) ชื่อเล่น แฟร์ เป็นนักแสดงลูกครึ่งไทย-โมร็อกโก มีผลงานการแสดงละครเรื่องแรก เมียไม่ใช่เมีย ออกอากาศทางช่อง 5 รับบทเป็น หมอสกนธ์ ต่อมาเขาหมดสัญญากับสังกัดเอ็กแซ็กท์จึงผันตัวเป็นนักแสดงอิสระ จนในปี 2558 เขาเซ็นสัญญาเป็นนักแสดงในสังกัดของช่อง 3 และรับบทเป็นพระเอกครั้งแรกในละครเรื่อง ปะการังสีดำ
ประวัติ
กันต์ดนย์ อะคาซาน เกิดที่ประเทศอังกฤษ บิดาเป็นชาวโมร็อกโก ส่วนมารดาเป็นชาวไทยชื่อดารุณี อะคาซาน เมื่ออายุได้ 11 ปี เขาย้ายจากอังกฤษไปอยู่ที่สหรัฐอเมริกา ในรัฐฟลอริดา เพราะได้รับทุนเกี่ยวกับเรื่องเทนนิส เขาจบการศึกษาที่โรงเรียนสอนเทนนิสบอลเลทเทอรี และเคยเข้าร่วมการแข่งขันรุ่นอายุไม่เกิน 13 และ 15 ปี จนสามารถติดท็อป 5 ของประเทศอังกฤษได้
พออายุได้ 17 ปี เขาตัดสินใจไปเรียนต่อที่สหรัฐอเมริกา โดยได้มีโอกาสรับทุนในโควต้านักกีฬาจากมหาวิทยาลัยแคลิฟอร์เนีย เบิร์กลีย์ และ มหาวิทยาลัยนอร์ทเวสเทิร์น โดยวางเป้าหมายจะศึกษาต่อในคณะแพทยศาสตร์หรือจิตวิทยา แต่ระหว่างนั้นเขาได้เจอกับนักเทนนิสทีมชาติไทย ดนัย อุดมโชค ที่ได้ชักชวนเขาไปฝึกซ้อมเพื่อเป็นนักเทนนิสมืออาชีพ
กันต์ดนย์จึงกลับมาประเทศไทย มาศึกษาต่อในระดับอุดมศึกษาที่คณะเศรษฐศาสตร์ วิทยาลัยนานาชาติ มหาวิทยาลัยมหิดล เพื่อเข้าร่วมทีมชาติและเป็นนักเทนนิสมืออาชีพตามที่ใฝ่ฝัน แต่เขาเปลี่ยนใจอย่างกะทันหันอยากจะลองเข้าสู่วงการบันเทิง โดยมีผลงานครั้งแรกเป็นการเล่นมิวสิกวีดีโอ เพลง ตุ๊กตาบลายธ์ ของพรรณวรท ด้วยเศียรเกล้า ในปี 2553 และแสดงละครเรื่องแรก เมียไม่ใช่เมีย อากาศทางช่อง 5 ในปี 2554
หลังจากนั้นเขาจึงลองไปแคสติ้งที่เอ็กแซ็กท์และช่อง 3 จนได้เซ็นสัญญาเป็นดาราในสังกัดของเอ็กแซ็กท์ และแสดงละครเรื่อง ดอกโศก ในบท เอ็ดดี และ เจ้าแม่จำเป็น ในบทของจักกาย
หลังจากหมดสัญญากับค่ายเอ็กแซ็กท์เขาผันตัวเป็นนักแสดงอิสระ และมีผลงานละครหลายเรื่อง เช่น หนึ่งในทรวง, คุณชายรักเร่ เป็นต้น และเริ่มมีชื่อเสียงจากบท โยธา สิทธิ์พิทักษ์ ในละครเรื่อง หัวใจมีเงา จนในปี 2558 เขาเซ็นสัญญากับทางช่อง 3 และรับบทเป็นพระเอกครั้งแรกในละครเรื่อง ปะการังสีดำ
ตำบลนางรำ
การปกครอง
ตำบลนางรำ แบ่งการปกครองออกเป็น 13 หมู่บ้าน คือ
ฮง ยุน-ซ็อง
ฮง ยุน-ซ็อง (ค.ศ. 1425–1475) ขุนนางและทหารแห่งราชวงศ์โชซ็อน เขาเป็นขุนนางราชสำนักในรัชสมัยพระเจ้าเซโจ พระราชาลำดับที่ 7 รองอัครมหาเสนาบดีลำดับที่ 1 และ 2 (บางครั้งเรียกเสนาซ้ายและเสนาขวาด้วยความเคารพ) จาก ค.ศ. 1467 ถึง ค.ศ. 1469 และอัครมหาเสนาบดีจากเดือนสิงหาคม ค.ศ. 1469 ถึงเดือนเมษายน ค.ศ. 1470
กองทัพน้อยแอฟริกา
กองทัพน้อยแอฟริกาของเยอรมนี (Deutsches Afrikakorps, DAK ) เป็นกองทัพเยอรมันในแอฟริกาซึ่งอยู่ในช่วงการทัพแอฟริกาเหนือในสงครามโลกครั้งที่สอง ซึ่งมีผู้บัญชาการทหารที่มีความสามารถและมีชื่อเสียงโด่งดังที่สุดในกองทัพเวร์มัคคือ จอมพลแอร์วิน รอมเมิล
ควาซี ออคเยเร วไรเอดท์
ควาซี ออคเยเร วไรเอดท์ (เกิดวันที่ 10 กรกฎาคม ค.ศ. 1994) เป็นนักฟุตบอลชาวกานา-เยอรมัน ปัจจุบันลงเล่นตำแหน่งกองหน้าให้กับสโมสรฟุตบอลไบเอิร์นมิวนิก เขาลงเล่นนัดแรกให้กับสโมสรเมื่อวันที่ 25 ตุลาคม ค.ศ. 2017 โดยลงมาเป็นตัวสำรองในนาทีที่ 101 แทนที่ของเตียโก อัลกันตารา ในนัดที่ออกไปเยือนแอร์เบ ไลพ์ซิจ ในรอบที่สองของเดเอ็ฟเบ-โพคาล ฤดูกาล 2017–18 นัดนั้นจบลงด้วยผลเสมอ 1–1 หลังต่อเวลาพิเศษ และเป็นไบเอิร์นมิวนิกที่ชนะลูกโทษ 5–4
พระเจ้าบรมวงศ์เธอ พระองค์เจ้าลำยอง
พระเจ้าบรมวงศ์เธอ พระองค์เจ้าลำยอง (1 มกราคม พ.ศ. 2367 — ไม่ปรากฏ (สมัยรัชกาลที่ 4)) เป็นพระราชโอรสพระองค์ที่ 39 ในพระบาทสมเด็จพระนั่งเกล้าเจ้าอยู่หัวประสูติแต่เจ้าจอมมารดาวัน
พระองค์เจ้าลำยอง ประสูติเมื่อวันเสาร์ เดือนยี่ ขึ้น 13 ค่ำ ปีวอก ฉศก จ.ศ. 1186 ตรงกับวันที่ 1 มกราคม พ.ศ. 2367 ทรงไม่ได้รับราชการในกรมใด ๆ พระบาทสมเด็จพระจุลจอมเกล้าเจ้าอยู่หัวทรงพระนิพนธ์ถึงพระองค์เจ้าลำยองไว้ใน พระราชพิธีสิบสองเดือน ว่า "เห็นว่าพระบรมวงศานุวงศ์ซึ่งมิได้ทรงผนวช แต่มิได้ช่วยราชการแผ่นดินอย่างหนึ่งอย่างใด และที่ซ้ำประพฤติความชั่วให้เป็นที่เสื่อมเสียพระเกียรติยศ เช่นพระองค์เจ้าลำยอง ก็เห็นแต่สูบฝิ่นอยู่กับวังก็ยังได้รับพระราชทานเบี้ยหวัดถึง ๕ ชั่ง และเงินขึ้น ซึ่งเดี๋ยวนี้เรียกว่าเงินกลางปี ก็ยังคงได้ไม่ได้ลดทอนอันใด"
พระองค์ทรงเป็นต้นราชสกุลลำยอง ณ อยุธยา ทรงมีพระโอรสและพระธิดา 4 องค์ ดังนี้
1.หม่อมเจ้าหญิงสงวน ลำยอง (ประสูติ พ.ศ. 2382 สิ้นชีพิตักษัยเมื่อวันที่ 3 ธันวาคม พ.ศ. 2420)
2.หม่อมเจ้าหญิงถนอม ลำยอง
3.หม่อมเจ้าหญิงประยงค์ ลำยอง
4.หม่อมเจ้าชายไม่ปรากฏพระนาม
แมคโดนัลด์
แมคโดนัลด์ (McDonald's) เป็นบริษัทที่ทำธุรกิจเครือร้านอาหารจานด่วนที่ใหญ่ที่สุดในโลก
ประวัติ
แมคโดนัลด์ก่อตั้งเมื่อปี พ.ศ. 2491 (ค.ศ.​1948) โดยสองพี่น้องแมคโดนัลด์เปิดเป็นร้านแฮมเบอร์เกอร์ชื่อว่า "แมคโดนัลด์" เป็นแบบไดรฟ์ทรูในแซนเบอร์นาร์ดีโน ซึ่งเป็นเมืองเล็ก ๆ ในรัฐแคลิฟอร์เนีย แต่เริ่มนำระบบการบริการอย่างรวดเร็วเข้ามาใช้ในปี พ.ศ. 2491 ภายหลังทั้งสองได้ขายกิจการให้กับ นายเรย์มอนด์ แอลเบิร์ต คร็อก เพื่อนำไปขยายสาขา และเป็นต้นกำเนิดของร้านอาหารแบบฟาสต์ฟู้ดตั้งแต่นั้นเป็นต้นมา อย่างไรก็ตามปัจจุบันบริษัทแมคโดนัลด์ได้นับเอาการเปิดร้านแฟรนไชส์สาขาแรก เมื่อปี พ.ศ. 2498 (ค.ศ.​1955) เป็นวันก่อตั้งบริษัท
ปัจจุบันแมคโดนัลด์มีสาขากว่า 30,000 สาขาใน 121 ประเทศทั่วโลกรวมถึงประเทศไทย ให้บริการลูกค้ามากกว่า 50 ล้านคนต่อวัน เครือแมคโดนัลด์ยังประกอบธุรกิจร้านอาหารยี่ห้ออื่น และธุรกิจอื่น ๆ นอกเหนือไปจากร้านอาหาร เช่น ร้านสะดวกซื้อ เป็นต้น มีผลประกอบการ 20.46 พันล้านดอลลาร์สหรัฐ และกำไรสุทธิ 2.6 พันล้านดอลลาร์สหรัฐต่อปี (ตัวเลขปี พ.ศ. 2548)
รูปแบบทั่วไปของร้านแมคโดนัลด์คือแบบเคาน์เตอร์และแบบไดรฟ์ทรูหรือขับรถเข้าไปซื้อโดยไม่ต้องลงจากรถ อาหารหลักที่ขายทั่วไปคือ แฮมเบอร์เกอร์ ชีสเบอร์เกอร์ เฟรนช์ฟรายส์ ไก่ทอด สลัด ชุดอาหารเช้า ชุดอาหารสำหรับเด็กชื่อ แฮปปี้มีล และของหวานอีกหลายชนิด เช่น ไอศกรีม พาย เป็นต้น
แมคโดนัลด์กลายเป็นสัญลักษณ์ของวัฒนธรรมอเมริกันและทุนนิยม การเปิดสาขาของร้านแมคโดนัลด์ในประเทศต่าง ๆ มักถูกมองเป็นการบุกรุกของวัฒนธรรมอเมริกัน นอกจากนี้อาหารของแมคโดนัลด์ยังได้รับการวิจารณ์ในเรื่องผลกระทบต่อสุขภาพอีกด้วย
แมคโดนัลด์ในประเทศไทย
แมคโดนัลด์เปิดสาขาแรกในประเทศไทยเมื่อ พ.ศ. 2528 โดยนายเดช บุลสุข ซึ่งประทับใจในอาหารของแมคโดนัลด์สมัยเป็นนักเรียนแลกเปลี่ยน AFS ที่สหรัฐอเมริกา นับเป็นประเทศที่ 35 และสาขาแรกอยู่ที่ห้างโซโก้ หรือเกษรอัมรินทร์ในปัจจุบัน
แมคโดนัลด์สาขาถนนราชดำเนิน ติดกับโรงเรียนสตรีวิทยา เป็นแมคโดนัลด์สาขาแรกในโลกที่ป้ายหน้าร้านใช้พื้นสีน้ำตาล แทนที่จะเป็นสีแดงเหมือนสาขาอื่น ๆ ในขณะนั้น เพื่อปรับให้เข้ากับภูมิสถาปัตยกรรมของอาคารริมถนนราชดำเนิน
เมื่อสิ้นปี พ.ศ. 2552 แมคโดนัลด์ประเทศไทย มีสาขาทั้งสิ้น 115 สาขา บริการ 24 ชั่วโมง 44 สาขา, บริการอาหารเช้า 86 สาขา, Delivery 71 สาขา, Mc Cafe 43 สาขา, Drive Thru 15 สาขา และ Kiosk ไอศกรีมขนมหวาน 41 สาขา
สวัสดิภาพสัตว์
แมคโดนัลด์ประกาศบนเว็บไซต์ทางการว่า ตนเป็นบริษัทที่ “…เชื่อว่าการปฏิบัติต่อสัตว์ด้วยความห่วงใยและความเคารพเป็นสิ่งสำคัญ เพื่อให้เราเสิร์ฟอาหารที่ปลอดภัยให้กับผู้บริโภค สัตว์ที่สุขภาพดีย่อมนำมาซึ่งอาหารที่ปลอดภัย” (... believe treating animals with care and respect is an integral part of our commitment to serving McDonald’s customers safe food. Healthy animals provide safe food.)
ห่วงโซ่อุปทานของแมคโดนัลด์ ใช้ไข่ไก่จากฟาร์มปลอดกรงแล้วในหลายๆ ประเทศ ได้แก่ออสเตรเลีย (ตั้งแต่ พ.ศ 2560) เบลเยี่ยม (ตั้งแต่ พ.ศ 2556) ฝรั่งเศส (ตั้งแต่ พ.ศ 2562) และเยอรมนี (ตั้งแต่ พ.ศ 2560)
เมื่อวันที่ 9 กันยายน พ.ศ. 2558 แมคโดนัลด์ได้เผยแพร่คำประกาศเจตนารมณ์ว่าจะใช้ไข่ไก่จากฟาร์มไร้กรงเท่านั้น 100 เปอร์เซ็นต์ในทวีปอเมริกาเหนือ และจะดำเนินการเปลี่ยนระบบให้เสร็จสิ้นภายในปี พ.ศ. 2568
เมื่อเดือนตุลาคม พ.ศ. 2559 อาร์คอส ดอราดอส บริษัทผู้ถือแฟรนไชส์แมคโดนัลด์ที่ใหญ่ที่สุดในทวีปอเมริกาใต้ ได้ประกาศเจตนารมณ์ ว่าจะใช้ไข่ไก่จากฟาร์มปลอดกรงเท่านั้นภายในปี พ.ศ. 2568
มาตรฐานสวัสดิภาพสัตว์ที่เช่นเดียวกันนี้ ยังไม่มีการประกาศใช้โดยแมคโดนัลด์ประเทศใดๆ เลยในทวีปเอเชีย รวมถึงประเทศไทยด้วย
นฤบดินทร์ วีรวัฒโนดม
ร้อยตำรวจเอก นฤบดินทร์ วีรวัฒโนดม (ชื่อเล่น ต้น) เป็นนักฟุตบอลชาวไทย ปัจจุบันเล่นในตำแหน่งแบ็กขวาให้กับบุรีรัมย์ ยูไนเต็ด ในไทยลีก โดยเขาเป็นกัปตันทีม บุรีรัมย์ ยูไนเต็ด คนปัจจุบัน
ประวัติ
นฤบดินทร์ เกิดเมื่อวันที่ 12 กรกฎาคม พ.ศ. 2537 ที่อำเภอลาดบัวหลวง จังหวัดพระนครศรีอยุธยา จบการศึกษาระดับชั้นมัธยม จากโรงเรียนอัสสัมชัญธนบุรี กรุงเทพฯ ปัจจุบันกำลังศึกษาในสาขาวิชาการจัดการ คณะบริหารธุรกิจ มหาวิทยาลัยรัตนบัณฑิต นอกจากนี้ เขายังเคยเป็นแบบให้กับ นิตยสารสุดสัปดาห์ ฉบับประจำเดือนพฤศจิกายน พ.ศ. 2553 ภายใต้แนวคิด "หนุ่มน่าถอด 2030" และมีน้องสาว 1 คน คือ น้ำตาล (ทิพนารี วีรวัฒโนดม)
สโมสรอาชีพ
นฤบดินทร์เริ่มลงแข่งขันระดับเยาวชน กับทีมฟุตบอลของโรงเรียนนวมินทราชินูทิศ สวนกุหลาบวิทยาลัย ปทุมธานี และสโมสรฟุตบอลเพื่อนตำรวจ ซึ่งชนะเลิศการแข่งขันระดับนักเรียน รุ่นอายุไม่เกิน 14 ปี ประเภท ก. ประจำปี พ.ศ. 2551
บีอีซี เทโรศาสน
เมื่อราวต้น พ.ศ. 2555 นฤบดินทร์ได้ขึ้นมาแข่งขันระดับอาชีพให้กับสโมสรบีอีซี-เทโรศาสน
บุรีรัมย์ ยูไนเต็ด
ในช่วงต้น พ.ศ. 2558 นฤบดินทร์ถูกแลกเปลี่ยนตัวกับอดิศักดิ์ ไกรษร ไปอยู่กับบุรีรัมย์ ยูไนเต็ด โดยเขาจะสวมเสื้อหมายเลข 13
ฤดูกาล 2558
ในวันที่ 31 ตุลาคม พ.ศ. 2558 นฤบดินทร์ทำประตูแรกในไทยพรีเมียร์ลีก ฤดูกาล 2558 ช่วยให้บุรีรัมย์บุกไปเอาชนะโอสถสภา 6–3
ฤดูกาล 2559
ในวันที่ 23 มกราคม พ.ศ. 2559 นัดการแข่งขันฉลองความสัมพันธ์ 65 ปี ไทย-กัมพูชา รายการ "ช้างบุรีรัมย์ ยูไนเต็ดทัวร์ ครั้งที่ 1" นฤบดินทร์ได้รับบาดเจ็บที่กระดูกข้อมือซ้าย ทำให้ต้องพักรักษาตัวที่โรงพยาบาลสมิติเวช ต่อมาในเดือนพฤษภาคม พ.ศ. 2559 นฤบดินทร์ตัดสินใจต่อสัญญากับสโมสรไปอีก 5 ปี
ฤดูกาล 2560
ในวันที่ 24 มกราคม พ.ศ. 2560 นฤบดินทร์ได้เริ่มเข้ารับการฝึกอบรมที่โรงเรียนนายร้อย อำเภอสามพราน จังหวัดนครปฐม ระยะในการฝึกทั้งสิ้น 3 เดือน โดยเขาจะได้รับอนุญาตให้กลับมาเล่นให้กับสโมสรในช่วงที่มีการแข่งขัน
ฤดูกาล 2561
ในวันที่ 14 กรกฎาคม พ.ศ. 2561 นฤบดินทร์ทำประตูแรกในไทยลีก ฤดูกาล 2561 ช่วยให้บุรีรัมย์เปิดบ้านแซงเอาชนะอุบล ยูไนเต็ด ไปได้ 2–1
ฤดูกาล 2562
ก่อนเปิดฤดูกาล 2562 นฤบดินทร์ได้เปลี่ยนหมายเลขเสื้อจาก 13 ไปเป็น 15 ต่อมาในวันที่ 17 สิงหาคม พ.ศ. 2562 นฤบดินทร์ทำประตูแรกในลีก ช่วยให้บุรีรัมย์เปิดบ้านเอาชนะราชบุรี มิตรผล ไปได้ 6–0
ฤดูกาล 2563–64
ในวันที่ 22 กุมภาพันธ์ พ.ศ. 2563 นฤบดินทร์ทำประตูแรกในไทยลีก ฤดูกาล 2563–64 ช่วยให้บุรีรัมย์เปิดบ้านเอาชนะไปได้ 4–0 ต่อมาในวันที่ 7 พฤศจิกายน การแข่งขันช้าง เอฟเอคัพ รอบ 64 ทีมสุดท้าย เขาทำหนึ่งประตูช่วยให้บุรีรัมย์เปิดบ้านเอาชนะสมุทรสงครามไปอย่างขาดลอย 9–0 ผ่านเข้าสู่รอบ 32 ทีมสุดท้ายได้สำเร็จ และในวันที่ 31 ตุลาคม เขาทำประตูที่ 6 ในลีก ช่วยให้ทีมเปิดบ้านเอาชนะเมืองทอง ยูไนเต็ดไปได้ 2–0
ฤดูกาล 2564–65
วันที่ 31 ตุลาคม พ.ศ. 2564 นฤบดินทร์ทำประตูแรกในไทยลีก ฤดูกาล 2564–65 ช่วยให้ทีมเปิดบ้านเอาชนะเมืองทอง ยูไนเต็ดไปได้ 2–0
ฤดูกาล 2565–66
วันที่ 4 กันยายน พ.ศ. 2565 การแข่งขันไทยลีก ฤดูกาล 2565–66 นัดที่ 4 นฤบดินทร์เสียทีทำเข้าประตูตัวเองในนัดที่ทีมเปิดบ้านพบกับบีจี ปทุม ยูไนเต็ด อย่างไรก็ตาม ทีมสามารถกลับมาตีเสมอได้ 2–2
ทีมชาติ
นฤบดินทร์เริ่มลงแข่งขันให้กับทีมชาติไทย ตั้งแต่รุ่นอายุ 12, 13, 16, 19 ปี ซึ่งอยู่ในชุดที่เข้าถึงรอบสุดท้าย ฟุตบอลเยาวชนชิงแชมป์เอเชีย ที่สหรัฐอาหรับเอมิเรตส์ และชุดใหญ่ ซึ่งอยู่ในชุดที่ได้เหรียญทองฟุตบอลชาย ในกีฬาซีเกมส์ 2013 ชนะเลิศรายการ เอเอฟเอฟ ซูซูกิ คัพ 2014 รวมทั้ง ซีเกมส์ 2015 ตามลำดับ
ในวันที่ 20 สิงหาคม พ.ศ. 2562 นฤบดินทร์ มีชื่อติดทีมชาติไทยเบื้องต้น 33 คน และในวันที่ 1 กันยายน พ.ศ. 2562 นฤบดินทร์ ยังคงมีชื่อติดทีมชาติไทยในรอบที่ตัดตัวเหลือ 23 คนสุดท้าย ในการแข่งขันฟุตบอลโลกรอบคัดเลือก นัดที่ไทยจะเปิดบ้านพบกับเวียดนามและออกไปเยือนอินโดนีเซีย
พระเจ้าหลิ่นซิน
พระเจ้าหลิ่นซิน (廩辛) เป็นกษัตริย์จีนองค์ที่ 25 ของ ราชวงศ์ชาง พระนามของพระองค์ในประชุมพงศาวดารไม้ไผ่คือ เฝิง ซิน (冯辛)
พระราชประวัติ
พระองค์ทรงปราบดาภิเษกเป็นกษัตริย์ในปีเกิ้งหยิน ครองราชย์ต่อจาก พระเจ้าสูเจี่ย
ในประชุมพงศาวดารไม้ไผ่ระบุว่าพระองค์ทรงครองราชย์ 4 ปี แต่ในบันทึกประวัติศาสตร์อันยิ่งใหญ่ ที่ซือหม่า เชียน บันทึกไว้ระบุว่าพระองค์ทรงครองราชย์ 6 ปี
ละติจูด
ละติจูด (latitude) แทนด้วยอักษรกรีก φ เป็นพิกัดที่ใช้บอกตำแหน่งบนพื้นโลกและแบ่งเขตสภาวะอากาศโดยวัดจากเส้นศูนย์สูตร พิกัดที่ใช้คู่กัน คือ ลองจิจูด พื้นที่ที่มีพิกัดละติจูดต่างกัน จะมีภูมิอากาศ (climate) และสภาพอากาศ (weather) ต่างกัน โดยแบ่งเป็น 3 เขตหลัก ได้แก่ เขตร้อน เขตอบอุ่น และเขตหนาว
เส้นขนานละติจูด (Parallels of Latitude) เป็นเส้นสมมติที่วางตามแนวนอนของโลก และยังมีเส้นที่วางตัวตามแนวนอนของโลกตามระดับความสูงกว่าหรือต่ำกว่า ซึ่งเส้นขนานของเส้นละติจูดเหล่านี้จะเป็นเส้นที่วางขนานกับเส้นขนานละติจูดที่อยู่บริเวณตรงกลางหรือเรียกว่า เส้นศูนย์สูตร หรือ เส้นอิเควเตอร์ (Equator) ละติจูดมีค่าตั้งแต่ 0 องศาที่เส้นศูนย์สูตร ไปจนถึง 90 องศาที่บริเวณขั้วโลก (นับเป็น 90 องศาเหนือหรือ 90 องศาใต้) เนื่องจากเป็นการวัดมุมจากจุดสมมติที่เส้นศูนย์สูตรไปยังจุดขั้วโลกที่ 90 องศา
สกุลชิมแปนซี
สกุลชิมแปนซี (Chimpanzee, Bonobo, Chimp) เป็นสกุลของสัตว์เลี้ยงลูกด้วยนมที่มีวิวัฒนาการสูง ใกล้เคียงกับมนุษย์มากที่สุด ในอันดับวานร เป็นลิงไม่มีหาง ใช้ชื่อสกุลว่า Pan
มีถิ่นที่อยู่ในแถบทวีปแอฟริกาตะวันออกและแอฟริกากลางระดับเส้นศูนย์สูตร ตัวผู้จะหนักราว 110 ปอนด์  มีส่วนสูงเฉลี่ย 5 ฟุต  ส่วนตัวเมียหนักราว 88 ปอนด์และสูงเฉลี่ย 4 ฟุต สามารถปีนป่ายต้นไม้ได้เป็นอย่างดี แต่ชอบที่จะหากินและอาศัยอยู่บนพื้นดินมากกว่า ขนตามลำตัวสั้นสีน้ำตาลดำหรือเทาเข้ม แต่ที่มือและเท้าไม่มีขน รวมทั้งบริเวณใบหน้าและใบหู
มีลักษณะเด่น คือ ไม่มีดั้งจมูก ขากรรไกรค่อนข้างยื่นออกมา  มีฟันกรามที่พัฒนาใช้การได้ดี มีปริมาตรสมองราว 400 ลูกบาศก์เซนติเมตร มีโครโมโซมจำนวน 24 คู่ และมีดีเอ็นเอร่วมกับมนุษย์ถึงร้อยละ 99.4 เนื่องจากมีบรรพบุรุษร่วมกันมา แต่ได้แยกวิวัฒนาการออกจากกันเมื่อราว 5-6 ล้านปีก่อน